ДОМ ЗДРАВЉА „ВЕЉКО ВЛАХОВИЋ“
Број :  1753/2022
Дана : 29.04.2022. године
В Р Б А С	

На основу члана 24. Закона о раду („Службени гласник РС“ бр.24/2005; 61/2005; 54/2009; 32/2013; 75/2014 и 13/2017 - одлука УС; 113/2017 и 95/2018 - аутентично тумачење),  члана 27.к. Закона о буџетском систему („Службени гласник РС“  бр. 54/2009; 73/2010; 101/2010; 101/2011; 93/2012; 62/2013; 63/2013 – испр;  108/2013; 142/2014;  68/2015 - др. закон; 103/2015; 99/2016; 113/2017; 95/2018; 31/2019; 72/2019; 149/2020 и 118/2021),  члана 7. и 8. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе („Службени гласник РС“ бр. 96/2019 и 58/2020 - анекс),  члана 23. Статута Дома здравља „Вељко Влаховић“ Врбас, а у складу са Кадровским планом за Дом здравља „Вељко Влаховић“ Врбас за 2022. годину, број 112-01-64/2022-02 од 29.03.2022. године, вршилац дужности директорa Дома здравља „Вељко Влаховић“, дана 29.04.2022. године расписује:


ОГЛАС
ЗА ПРИЈЕМ У РАДНИ ОДНОС


1.

ПОСЛОВНИ СЕКРЕТАР ДОМА ЗДРАВЉА  на НЕOДРЕЂЕНО ВРЕМЕ са пуним радним временом у Служби за правне, економско-финансијке, техничке и друге сличне послове, Одељење за правне послове- 1 (један)  извршилац

	
ОПИС ПОСЛА:

Води општи деловодник, пописе аката и заводи, разводи, архивира и задужује акта. Врши распоређивање, отпрему и доставу документације и поште. Пружа подршку припреми и одржавању састанака. Прати извештаје и анализе за потребе руководиоца. 
Прикупља, уређује, припрема и контролише податке неопходне за израду налаза, извештаја и пројеката. Прима странке за директора и помоћнике директора, најављује их за пријем код истих. Прима поруке и припрема потребне дописе. Исписује путне налоге. Прима и шаље материјале факсом. Рукује телефонском централом. Даје информације везане за присуство директора, помоћника директора. Сакупља, обрађује и припрема материјал за седнице органа управљања и стручних тела Дома здравља. Води записнике са седница управног и надзорног одбора и других стручних комисија. 
Израђује службене белешке из делокруга свога рада. Води потребну евиденцију и документацију везану за рад органа управљања, као евиденцију састанака, рокова и обавеза руководиоца. Води деловодни протокол и општу архиву. Врши пријем, отварање и слање поште. Води целокупну архиву. Води потребне евиденције о утрошку материјала и печатима. Припрема аналитичке информације и пише пословне дописе према добијеним упуствима за потребе руководиоца.
Ради све послове из делокруга свога рада који јој се ставе у задатак. За свој рад непосредно је одговорна помоћнику директора за правне, кадровске и административне послове и директору Дома здравља.
2.
   
Услови за заснивање радног односа за послове из тачке 1. овог члана су општи услови за заснивање радног односа утврђени Законом о раду („Службени гласник РС“ бр. 24/2005; 61/2005; 54/2009; 2/2013; 75/2014 и 13/2017 - одлука УС; 113/2017 и 95/2018 – аутентично тумачење ) и посебни услови утврђени Правилником о организацији и систематизацији послова Дома здравља „Вељко Влаховић“ Врбас, број 586 од 26.03.2018. године са пратећим изменама и допунама.

Посебни услови за заснивање радног односа за послове из тачке 1. су :

УСЛОВИ:

а) Стручна спрема / образовање - високо образовање:

-  на основним студијама у обиму од 240 ЕСПБ бодова, односно специјалистичким струковним студијама, из области  економије или права  по пропису који уређује високо образовање, почев од 10. септембра 2005. године;
- на  основним студијама у трајању од најмање четири године из области економије или права, по пропису који је уређивао високо образовање до 10. септембра 2005. године;
или
- на основим студијама у oбласти економије или права у обиму од 180 ЕСПБ бодова из области права или економије, по пропису који уређује високо образовање почев од 10. септембра 2005. године;
- на студијама у трајању до три године из области економије или права, по пропису који је уређивао високо образовање до 10. септембра 2005. године.	

б) Додатна знања / испити / радно искуство:
- знање рада на рачунару;
- знање страног језика.


3.

Као доказ о испуњености услова кандидат уз молбу за пријем у радни однос за послове из тачке 1.  треба да достави:

-  пријаву на оглас;
-  оверену фотокопију дипломе о завршенoм економском или правном факултету;
-  кратку биографију.

4.

Приликом заснивања радног односа за послове из тачке 1. изабрани кандидат  дужан је да достави:
                                                       
      -   лекарско уверење као доказ о здравственој способности за послове за који се заснива радни  однос;
1. уверење да се против њега не води истрага или кривични поступак (уверење издаје суд);
                             
5.

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове Дома здравља „Вељко Влаховић“ Врбас.

6.

Оглас објавити код Националне службе за запошљавање Врбас, web страници Министарства здравља Републике Србије (www.zdravlje.gov.rs), као и на web страници Дома здравља „Вељко Влаховић“ Врбас ( www.dzvs.rs ).
Рок за подношење пријаве је  8 (осам)  дана од дана објављивања огласа на сајту Министарства здравља.


7.

О евентуалној употреби спровођења даљих разговора са кандидатима који се јаве на конкурс, а ради пружања додатних података који могу бити важни за одлуку о пријему одлучиће директор.
               Одлука о избору кандидата донеће се у року од 30 дана од истека рока за подношење пријава и иста ће бити објављена на web страници Дома здравља „Вељко Влаховић“ Врбас (www.dzvs.rs ). 
                                                                   
8.

Пријаве се подносе лично на писарници Дома здравља „Вељко Влаховић“ Врбас, Палих бораца 20, радним даном од 7.00-15.00 сати  или путем поште на адресу: Дом здравља „Вељко Влаховић “ Врбас, Палих бораца 20, 21460 Врбас са назнаком „ Пријава на оглас на неодређено време за пријем у радни однос за послове  пословног секретара.“
                                                  
Непотпуне, неблаговремене пријаве  као и пријаве са неодговарајућом документацијом неће бити разматране.



                                            В.Д.ДИРЕКТОРА
                                          др Горан Ђуровић
                                                      специјалиста пластичне, реконструктивне
                                                      и естетске хирургије
              


